laion/Wikipedia-Exotic huggingface dataset:
אוג'י אנונובי

אוגוגוה "אוֹג'י" אָנוּנוֹבּי הבן (באנגלית: .Ogugua "OG" Anunoby Jr; נולד ב-17 ביולי 1997) הוא כדורסלן בריטי-ניגרי-אמריקאי, המשחק בקבוצת ניו יורק ניקס מליגת ה-NBA, בעמדת הסמול פורוורד. נחשב לשחקן הגנה מצוין בזכות יכולותיו האתלטיות ומוטת ידיו הארוכה (2.29 מטרים), ובולט גם כקלעי שלשות. אנונובי נולד בלונדון שבאנגליה, וגדל בעיר ג'פרסון סיטי שבמיזורי, בה שימש אביו כמרצה לעסקים (באוניברסיטת לינקולן). בשנת 2015 החל ללמוד ולשחק באוניברסיטת אינדיאנה, ובסיומה של עונת פרשמן סולידית פרץ לתודעה של סקאוטים רבים במהלך טורניר אליפות המכללות הודות לתצוגות הגנתיות מרשימות. בעונתו השנייה באינדיאנה הפך לשחקן חמישייה קבוע וקלע 11.1 נקודות בממוצע למשחק, אך באמצע העונה נפצע בברכו הימנית ונאלץ לעבור ניתוח שהשבית אותו עד סיום העונה. באפריל 2017, לאחר שנתיים בלבד באוניברסיטת אינדיאנה, הודיע כי החליט לוותר על המשך לימודיו לטובת רישום לדראפט ה-NBA. בדראפט ה-NBA לשנת 2017 נבחר אנונובי בבחירה ה-23 על ידי טורונטו ראפטורס. כבר לאחר 12 משחקים עם הראפטורס, בהם הרשים את המאמן דוויין קייסי, קנה את מקומו הקבוע בחמישייה הפותחת של הקבוצה. במהלך עונתו השנייה ב-NBA נבחר להשתתף במשחק הכוכבים העולים, כשחקן "קבוצת העולם". ימים ספורים לפני פתיחת פלייאוף 2019 עבר אנונובי ניתוח אפנדקטומיה בשל דלקת בתוספתן, ונאלץ להחמיץ את שלוש סדרות הפלייאוף הראשונות של קבוצתו, אשר העפילה לראשונה בתולדותיה לגמר ה-NBA. מאוחר יותר דווח כי אנונוני סבל מקרע בתוספתן לפני הניתוח, וכי התפתח באזור זיהום אשר האט את קצב החלמתו. בהיעדרו של אנונובי זכתה טורונטו באליפות ה-NBA הראשונה בתולדותיה, לאחר שגברה בסדרת הגמר על גולדן סטייט ווריורס. בדצמבר 2020 חתם בטורונטו על הארכת חוזה ל-4 עונות נוספות, החל מעונת 2021/2022, בסך כ-72 מיליון דולר. בדצמבר 2023 נשלח מטורונטו לניו יורק ניקס, יחד עם מלאכי פלין ופרשס אוצ׳יווה, תמורת אר. ג׳יי. בארט, עמנואל קוויקלי, ובחירת דראפט בסיבוב השני. מדיה וקבצים בנושא אוג'י אנונובי בוויקישיתוף אוג'י אנונובי, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN How OG Anunoby went from an undiscovered recruit to a March Madness sensation, באתר sbnation.com,‏ 23 במרץ 2016 Indiana's OG Anunoby could be the NBA's next great lockdown defender, באתר sportingnews.com,‏ 25 במרץ 2016 Young British forward O.G. Anunoby already an excellent role player, באתר givemesport.com,‏ 21 בדצמבר 2017 סטטיסטיקות המכללות של אנונובי, באתר sports-reference.com רשימת הנבחרים בדראפט 2017, באתר basketball-reference.com אנונובי עשוי להחמיץ את שתי סדרות הפלייאוף הראשונות בשל ניתוח אפנדקטומיה, באתר bleacherreport.com,‏ 13 באפריל 2019 אנונובי סבל מקרע בתוספתן, באתר thescore.com,‏ 29 במאי 2019 טורונטו מחתימה את אנונובי על הארכת חוזה, באתר ESPN,‏ 21 בדצמבר 2020 אנונובי עובר לניקס, בארט וקוויקלי לראפטורס, באתר ONE‏, 30 בדצמבר 2023
סנאן ראיס

סנאן ראיס (בערבית: سنان ريس) היה שודד ים יהודי אשר הפליג עם האדמירל המפורסם של הצי העות'מאני, ח'יר א-דין, המכונה "ברברוסה". ראיס נולד למשפחה ממוצא יהודי ספרדי שעברה בגירוש ספרד אל שטחי האימפריה העות'מאנית. ישנם מספר מקרים של יהודים שנמלטו מחצי האי האיברי והחליטו לנקום באימפריה הספרדית על ידי תקיפת ספינותיה בים, אסטרטגית נקמה רווחית כנגד הרדיפה הדתית של האינקוויזיציה. סנאן היה מבוסס בכמה נקודות בים התיכון אחת מהן היא האי סנטוריני, ונלחם בכמה קרבות חשובים כנגד הספרדים והאימפריה הרומית הקדושה, שבזמן ההוא נשלטו על ידי אותו אדם, קרל החמישי. כינויו "היהודי הגדול", ניתן לו ב-1528 על ידי מושל הודו הפורטוגזית, אשר בטעות חשב שסנאן נשלח בפקודת סולימאן המפואר על מנת לסיע למלך קליקוט. מקורות אחרים טוענים כי השם ניתן לו עקב הימלטותו מעימות עם סיירת נוצרית או שהכינוי בא מעניינו באסטרולוגיה. ב־1523 הצטרף סנאן לח'יר א-דין, מושל אלג'יריה הקוסארי. בשנת 1538, סנאן הפליג עם האדמירל המפורסם של הצי העות'מאני, ח'יר א-דין, לקרב פרבזה, נגד צי של קרל החמישי קיסר האימפריה הרומית, בפיקוד אנדראה דוריה. סנאן הציע להנחית את הכוחות באקטיום, אשר במפרץ ארטיה, ליד פרבזה. ברברוסה התנגד לרעיון בתחילה, אולם לאחר שהסכים, התברר מהלך כזה אשר הוביל לניצחון האימפריה העות'מאנית בקרב. בסביבות שנת 1540, בנו של סנאן הפליג בים על מנת לפגוש את אביו לאחר אחד מניצחונותיו של האב. הילד נתפס ונלקח בשבי על ידי כוחותיו של קרל החמישי, ונמסר לידי הלורד של אלבה, אשר הטביל אותו וגידל אותו בחצר המלך. אדמירל ח'יר א-דין ניסה כמה פעמים לפדות את בנו של סנאן, אך לא הצליח. בזמן ששט בקרבת מקום ב-1544, ברברוסה שלח שליח אל אלבה על מנת לנסות לשחרר את בנו של סנאן. לורד האי השיב כי נקיפות מצפונו הדתי מונעות ממנו למסור נוצרי אשר עבר טבילה לכופר. ברברוסה נתקף זעם למשמע תגובתו, והורה לחיילו לפלוש אל העיר פיומבינו. חייליו בזזו, ופוצצו מבצר בעיר, ורק לאחר מכן הסכים הלורד של אלבה לשחרר את הילד. מקום קבורתו של סנאן ראיס אינו ידוע. בעבר היו סבורים כי הוא קבור בבית הקברות היהודי באלבניה, אולם בהמשך התגלה שאין זה כך. הבלבול נוצר עקב העובדה שהיה אדמירל עות'מאני אחר, בשם דומה, "סנאן יוסוף פאשה", והאחרון שימש בצי העות'מאני בשנים 1550–1553, בסמיכות לשנות פעילותו של סנאן ראיס. שודדי ים יהודים מדיה וקבצים בנושא סנאן ראיס בוויקישיתוף Gürkan, Emrah Safa (2010). "The centre and the frontier: Ottoman cooperation with the North African corsairs in the sixteenth century" (PDF). Turkish Historical Review. 1: 131.
מוטי לוי

מרדכי (מוטי) לוי (נולד ב-1966) הוא קצין משטרה ישראלי בדימוס בדרגת ניצב. שירת כמפקד יחידת להב 433. ב-1988 חודשים ספורים לאחר שחרורו מצה"ל התגייס למשטרת ישראל ושירת כחוקר במרחב יפתח של מחוז תל אביב. ב-2007 התמנה למפקד תחנת המשטרה לב תל אביב במרחב ירקון. במשך שירותו שימש קצין אגף חקירות ומודיעין במחוז ירושלים וב-2014 מונה לסגן מפקד מרחב ציון במחוז. ב-2016 מונה למפקד היחידה הארצית למאבק בפשיעה הכלכלית (יאל"כ), במסגרת תפקידו הוביל את תיקי החקירה נגד שר הרווחה חיים כץ ובכירי התעשייה האווירית, תיק הצוללות וחקירות נוספות. בדצמבר 2017 מונה לסגן מפקד אגף החקירות והמודיעין, תחת הניצב גדי סיסו. בפברואר 2020 הועלה לדרגת ניצב ובמאי אותה שנה מונה למפקד יחידת להב 433. ב-5 בפברואר 2024 ביקש להתפטר מתפקידו ולפרוש מהמשטרה לאחר 36 שנות שירות. הוא סיים את תפקידו במאי 2024. לוי נשוי ואב לשלושה, מתגורר בנס ציונה, בעל תואר ראשון במדעי הרוח ותואר שני במשפטים. מדיה וקבצים בנושא מוטי לוי בוויקישיתוף עמי רוחקס דומבה, מפקד חדש ל-433 | Israel Defense, באתר www.israeldefense.co.il, ‏3 במאי 2020 מפקד חדש ללהב 433 - ניצב מוטי לוי - חדשות בארץ, באתר ערוץ 7 חדשות, פוליטיקה, תרבות, יהדות ועוד סבב מינויים: ניצב יגאל בן שלום נבחר לראש אגף החקירות במשטרה, באתר ynet, 3 בפברואר 2020 חילופי פיקוד ביחידת להב 433 של אגף החקירות והמודיעין, באתר GOV.IL אבי אשכנזי‏, אימת הפוליטיקאים או החוקר מס' 1: המרוץ למפקד להב 433 החל, באתר וואלה, 24 בינואר 2018 איציק סבן, סבב מינויים במשטרה: ניצב יגאל בן שלום יהיה ראש אגף חקירות ומודיעין, באתר www.israelhayom.co.il, ‏3 בפברואר 2020 אלון חכמון, ‏ראש להב 433, ניצב מוטי לוי, הודיע למפכ"ל על בקשתו לפרוש מהמשטרה, באתר מעריב אונליין, 5 בפברואר 2024 יהושע בריינר, ראש להב 433 הודיע על כוונתו לפרוש מהמשטרה, באתר הארץ, 5 בפברואר 2024
ארוס ולהוס

ארוס ולהוס (באנגלית: Eros Vlahos; נולד ב-13 בינואר 1995) הוא שחקן וקומיקאי אנגלי. הוא מוכר מתפקידיו בדמות סיריל גריי בסרט "נני מקפי 2 - הקסם חוזר", בדמות ג'ייק פיירלי בסרט "Summer in Transylvania", ובתפקיד לומי גרינהנדס בסדרת הפנטזיה "משחקי הכס". עוד שיחק בתפקיד קבוע בסדרת הטלוויזיה "הסודות של דה וינצ'י" בה גילם את דמותו של ניקולו מקיאוולי. ארוס ולהוס נולד בלונדון ב-13 בינואר 1995. אמו היא טרי דייווי ואביו ספירוס ולהוס. יש לו אח בשם טרון, שצעיר ממנו בשבע שנים. ולהוס הוא בריטי מצד אמו ויווני מצד אביו. הוא למד בבית ספר בלונדון. הוריו של ולהוס עובדים בעסק משותף, אמו היא מעצבת אופנה ואביו מנהל עסקים. בבעלותם חנות "Cyberdog" בשוק קמדן, בה מוכרים אופנה עתידנית ואופנת סצנת רייב, אביזרים וצעצועים. בקיץ 2008 בגיל 13 כתב ולהוס והופיע עם חומרים משלו בפסטיבל הפרינג' של אדינבורו. בדצמבר אותה שנה כתב סקירות על מופעי הפנטומיים לחג המולד עבור עיתון הגרדיאן ואתר האינטרנט. ולהוס הופיע בתוכנית קומית ברדיו לונדון, ובתוכניות לילדים בטלוויזיה "CBBC Extra". ולהוס פעיל בטוויטר, יש לו אתר אינטרנט רשמי משלו, בלוג בטאמבלר, בו הוא כותב דוגמאות של הכתיבה הקומית שלו. מדיה וקבצים בנושא ארוס ולהוס בוויקישיתוף אתר האינטרנט הרשמי של ארוס ולהוס ארוס ולהוס, ברשת החברתית אקס (טוויטר) ארוס ולהוס, במסד הנתונים הקולנועיים IMDb (באנגלית) ארוס ולהוס, באתר "אידיבי", מאגר הידע העברי לקולנוע ישראלי ועולמי ארוס ולהוס, באתר AllMovie (באנגלית) ארוס ולהוס, במסד הנתונים הקולנועיים KinoPoisk (ברוסית) Eros Vlahos [@Eros_V] (13 January 2013). "Yay, happy 18th birthday me!" Eros Vlahos' official website "Teenage Eros laughs all the way to a TV gig". The Scotsman. UK. 16 באוגוסט 2008. נבדק ב-24 בינואר 2012. {{cite news}}: (עזרה)
יחסי מצרים–סלובניה

יחסי מצרים–סלובניה הם היחסים הדיפלומטיים שבין רפובליקת מצרים הערבית לבין רפובליקת סלובניה. שתי המדינות חברות באיחוד מדינות הים התיכון. ביוני 1999 נפגש ראש ממשלת סלובניה, ג'אנז דרנובסק, עם ראש ממשלת מצרים כמאל אל-ג'נזורי בקהיר. הם דנו בנוגע לאמצעים לחיזוק שיתוף הפעולה הבילטרלי בתחומים השונים, ובמיוחד במישור הכלכלי. במאי 2007 נפגש שר התחבורה הסלובני, ג'אנז בוזיץ', עם עמיתו המצרי, מוחמד מנסור, בקהיר. שיחותיהם התמקדו בהגדלת קשרי התחבורה בין נמל אלכסנדריה המצרי לבין נמל קופר שבסלובניה. בוזיץ' ציין שיש ביקוש בסלובניה לסחורה מצרית, במיוחד לירקות, פירות וצמחים אחרים, ולפיכך שיתוף הפעולה צריך לגדול. מצרים מיוצגת בסלובניה בדרג השגרירות באמצעות שגרירות שהיא מחזיקה בליובליאנה, בירת המדינה. סלובניה מיוצגת במצרים בדרג השגרירות באמצעות שגרירות שהיא מחזיקה בקהיר, בירת המדינה. במרץ 1997 חתמו שתי המדינות על הסכם סחר. Slovenian embassy in Cairo Egypt, Slovenia hold talks on closer economic ties, מנה ניוז אג'נסי, 20 ביוני 1999 Slovenia, Egypt to boost transport ties, אס טי איי ניוז אג'נסי, 14 במאי 2007 EMBASSY OF EGYPT IN LJUBLJANA, SLOVENIA EMBASSY OF SLOVENIA IN CAIRO, EGYPT NewsLibrary.com - newspaper archive, clipping service - newspapers and other news sources, ניוזבנק, 12 במרץ 1997
Run Away with Me

Run Away with Me (בעברית: ברח איתי) הוא שיר של הזמרת הקנדית קארלי ריי ג'פסן. השיר יצא לאור ב-17 ביולי 2015 כסינגל השני מתוך האלבום השלישי של ג'פסן, Emotion. השיר קיבל ביקורות חיוביות מהמבקרים. מגזין ספין התייחס אל שיר זה כשיר הפופ הטוב ביותר של 2015, מגזין פייפר בירך את השיר ואמר שהוא שלמות פופ כמו I Really Like You ומגזין רולינג סטון דירג את השיר במקום 49 ברשימת 50 השירים הכי טובים שלהם לשנת 2015. השיר נכתב על ידי נוני באו. השיר זכה להצלחה נחמדה במצעדים ונכנס ל-100 הגדולים בהרבה מצעדים, ביניהם: המצעד הבריטי, הקנדי והאוסטרלי. ב-1 במאי הופיעה ג'פסן עם השיר בבייג'ינג, סין. ג'פסן הופיעה עם השיר גם בתוכנית The Tonight Show עם ג'ימי פאלון ב-19 באוגוסט 2015. הקליפ יצא ב-17 ביולי 2015 ובוים על ידי דוד קלני לרקין. הקליפ צולם בניו יורק, לונדון, פאריס, טורונטו, טוקיו ודבלין. מידע על היצירה "Run Away with Me" באתר מיוזיק בריינז גרסאות נוספות ל"Run Away with Me" באתר SecondHandSongs "FMQB: Radio Industry News, Music Industry Updates, Nielsen Ratings, Music News and more!". fmqb.com. Retrieved 19 August 2015. CARLY RAE JEPSEN "Run away with me" | (Radio Date: 11/09/2015), radiodate.it (באנגלית)
אנדרס גומס

אנדרס גומס (בספרדית: Andrés Gómez;‏ נולד ב-27 באוקטובר 1960) הוא טניסאי עבר אקוודורי. אחד הטניסאים הבולטים בעולם במשחקי זוגות בשנות ה-80. הוא זכה פעמיים בתואר גראנד סלאם לזוגות ופעם אחת ביחידים. בסך הכל זכה ב-54 תארים, מהם 21 תוארי יחידים והיתר בזוגות. אנדרס גומס התאמן אצל מאמנים אמריקאים ובשנת 1978 הוזמן לנבחרת גביע דייוויס של אקוודור. בשנת 1979 הוא שקל לעזוב את תחרויות הטניס לטובת לימודי ביולוגיה, אך בסוף החליט לעבור לטניס מקצועי. עד מהרה הוא הפך לטניסאי בולט, במיוחד בתחום הזוגות. לגמר תחרות יחידים הוא הגיע בשנת 1990 וזכה תוך ניצחון על אנדרה אגסי הצעיר בארבע מערכות. מדיה וקבצים בנושא אנדרס גומס בוויקישיתוף אנדרס גומס, ברשת החברתית אקס (טוויטר) אנדרס גומס, באתר ה-ATP אנדרס גומס, באתר ה-ITF אנדרס גומס, באתר גביע דייוויס
רחוב קוק 16

הבניין ברחוב קוק 16 (באנגלית: 16 Cook Street) שבליברפול, נחשב לבניין השני בעולם שתוכנן בו קיר מסך בחזיתותיו. הוא תוכנן על ידי האדריכל פטר איליס ונבנה בשנת 1866. בזכות חשיבותו הרבה הוא מוגדר כבניין רשום בדרגה II*. הבניין ברחוב קוק 16 נבנה כשנתיים לאחר בניין ה-Oriel Chambers שברחוב ווטר 14, והוא הבניין המוכר ביותר של איליס. קיר המסך בחזיתו הראשית מראה את התפתחות סגנונו של איליס כאדריכל. חלונותיו הגדולים והגבוהים מאפשרים לאור השמש לחדור לעומק רב בתוך הבניין וזאת בניגוד לבניינים הסמוכים לו. ניכר כי האדריכל ג'ון וולבורן רוט, שנשלח על ידי אביו לליברפול בזמן מלחמת האזרחים האמריקאית, זמן קצר לאחר המערכה באטלנטה, שהתרחשה ב-1864, הושפע רבות משני הבניינים של פטר איליס. ה-Oriel Chambers והבניין ברחוב קוק 16 הוזכרו באופן מובלט בפרק הראשון של הסדרה Grundy's Northern Pride כבניינים האהובים ביותר בצפון אנגליה. הסדרה עלתה לאוויר ב-9 בינואר 2007 והופקה על ידי חברת התקשורת הבריטית ITV. מדיה וקבצים בנושא רחוב קוק 16 בוויקישיתוף Page on the Liverpool Architectural Society website Historic England. "Details from image database (213944)" Oriel Chambers on Liverpool Engineering Walk Site http://www.engineering-timelines.com/scripts/engineeringItem.asp?id=641 http://www.orielchambers.co.uk/#/411 ערך זה הוא קצרמר בנושא אדריכלות. אתם מוזמנים לתרום לוויקיפדיה ולהרחיב אותו.
הוגו מרום

הוגו מרום (9 באוקטובר 1928 – 7 בינואר 2018) היה ממייסדי חיל האוויר הישראלי ובעברו טייס תובלה בחיל, היה מפקדה הראשון של טייסת 110. שימש כטייס הניסוי הראשון של משרד הביטחון, טייס אווירובטיקה ומתכנן שדות תעופה. נולד בעיר ברנו שבצ'כוסלובקיה בשם Hugo Meisl. ביולי 1939, חודשיים לפני פרוץ מלחמת העולם השנייה נשלח עם אחיו לליברפול, אנגליה, במסגרת הקינדר-טרנספורט שאורגן על ידי ניקולס וינטון. כל בני משפחתו שנשארו בצ'כיה, למעט בת-דודה אחת נספו בשואה. בשנים 1944–1945 השתתף בגדנ"ע אוויר של חיל האוויר המלכותי. עם סיום המלחמה שב לצ'כיה ולמד הנדסת מכונות. בתחילת 1948, עם פרוץ מלחמת העצמאות, התנדב וגויס לקורס טיס בחיל האוויר הצ'כי, יחד עם חברו ג'ו אלון. בחודש פברואר 1949 הגיע לישראל עם טייסים צ'כים נוספים ושובץ בטייסת 100 גף ג', בבאר שבע. קיבל פיקוד על גף ג' בטייסת בטרם קבלת דרגה וכנפי טיס בחיל האוויר הישראלי. בתקופת המלחמה השתתף במבצעים בנגב והקים את ביתו בירושלים. לאחר המלחמה לקח חלק בהקמת בית הספר לטיסה של חיל האוויר בבסיס סירקין ואף השתתף כחניך בקורס הטיס הראשון שנערך בו. בשנת 1953, לאחר שירות של מספר שנים כמדריך בבית הספר לטיסה, נבחר להקים את טייסת 110 אשר הפעילה בבסיס חצור את מטוסי המוסקיטו שנקנו מהבריטים. לאחר שחרורו מצה"ל מונה לטייס הניסוי של משרד הביטחון. בין השנים 1959 ו-1964 ביצע ניסויי טיסה בכלי טיס רבים שרכש חיל האוויר, בהם מטוסי פוגה מגיסטר, סטרטוקרוזר ואחרים. משנת 1964 החל לייעץ בתחום תכנון שדות תעופה בישראל ובעולם במסגרת חברת "הוגו מרום יועצי תעופה" שהקים. להוגו מרום 22,000 שעות טיסה, מתוכן 9,500 שעות טיסה כטייס ניסוי. הטיס 156 סוגים שונים של כלי טיס. נפטר ב-7 בינואר 2018. יוסי מלמן, הטובים לטיס, באיחור של 60 שנה, באתר הארץ, 31 במרץ 2008 דן לביא, טייס תמיד נשאר טייס, באתר ישראל היום, 14 בפברואר 2012 איתי בלומנטל, הלך לעולמו הוגו מרום, ממקימי חיל האוויר: "איש ללא גיל", באתר ynet, 7 בינואר 2018 הוגו מרום באתר מתקומה לשחקים עופר אדרת, 22 אלף שעות טיסה ללא תאונה: סיפורו של הוגו מרום, באתר הארץ, 11 בינואר 2018 סדרת ראיונות של הוגו מרום ליהושע פדם בערוץ היוטיוב של עמותת "תולדות ישראל" לתיעוד דור תש"ח אתר חיל האוויר, טייסת "אבירי הצפון"
Egg & Egli

Egg & Egli היא מכונית פתוחה בעלת מנוע בעירה פנימית, אשר יוצרה על ידי מהנדס הרכב השווייצרי Rudolf Egg, באמצעות קרן שמימן הבנק השווייצרי "Egli", בין השנים 1896–1919 בציריך, שווייץ בשנת 1893 בנה רודולף אג רכב לשימושו הפרטי. בשנת 1894 עברה חברת "Egg & Egli" ל-Wollishofen (שכונה של ציריך), ושינתה את שם החברה ל"Motorwagenfabrik Excelsior". בנוסף לכלי רכב, החברה ייצרה מנועים למטוסים שווייצרים. לאחר שנת 1919 רודולף אג עבר לסחור במכוניות יצרן הרכב הצרפתי רנו. תלת אופן - יוצר משנת 1896 4 גלגלים - יוצר משנת 1899 (הדגמים היו דומים לדגמי אולדסמוביל Curved Dash שיוצרו בדטרויט, ארצות הברית) מדיה וקבצים בנושא Egg & Egli בוויקישיתוף דגם "Egg & Egli"allcarindex.com/main-index/car דגם "Egg & Egli"autopasion18.com/HISTORIA דגם "Egg & Egli"://books.google.co.il/books
עונת 1943/1944 בליגת ארץ ישראל בכדורגל

עונת 1943/1944 בליגת ארץ ישראל בכדורגל (כונתה גם ליגה א' או ליגה מלחמתית) הייתה העונה התשיעית של הליגה הבכירה בכדורגל בארץ ישראל במהלך תקופת המנדט. העונה חזרה לאחר הפסקת העונה שעברה. הליגה הייתה הליגה הבכירה שהתקיימה בארץ ישראל בשנים אלו, ומתחתיה שיחקו בליגה ב'. העונה החלה ב-11 בספטמבר 1943 והסתיימה ב-1 ביולי 1944. על ניצחון במשחק הוענקו שתי נקודות ונקודה בודדת הוענקה על תיקו. במידה והיה שוויון בנקודות, נקבע הדרוג בטבלה על פי ממוצע השערים. בליגה היו 14 קבוצות ממספר מחוזות שונים, וזו הייתה תחרות הליגה הגדולה והארוכה ביותר ששוחקה עד לשנה זו. בתום העונה סיימה הפועל תל אביב במקום הראשון וזכתה באליפות, למרות שלא כל המשחקים הושלמו. בעונה זו לא היו ירידות ליגה. מלך השערים בעונה זו היה וורנר כספי ממכבי נתניה שכבש 15 שערים. נסתיימו משחקי הליגה בעונה זו, הודעה על סיום משחקי הליגה והמשחק האחרון, המשקיף, תאריך: 02.07.1944 חסל סדר ליגה מלחמתית, הודעה על הפסקת המשחקים והכרזה על הפועל תל אביב כאלופה, המשקיף, תאריך: 15.10.1944
Your Type

Your Type (בעברית: הטיפוס שלך) הוא שיר של הזמרת הקנדית קארלי ריי ג'פסן. השיר יצא לאור ב-9 בנובמבר 2015 כסינגל השלישי מתוך האלבום השלישי של ג'פסן, Emotion. שיר זה הוא שיר סינת'-פופ בהשראת שנות ה-80 על אהבה נכזבת. הבלדה מוצאת את ג'פסן מביעה את התעניינותה בקשירת מערכת יחסים רומנטית עם מישהו, למרות אמונתה שהיא אינה הטיפוס שלו וחוקרת את מושג האהבה הנכזבת. באתר המוזיקה Stereogum זכה השיר לסיקור מקיף. ב-1 במאי הופיעה ג'פסן עם השיר בתערוכה בבייג'ינג, סין. היא הופיעה עם השיר גם בתוכנית "Late Night" עם סת' מאיירס. מידע על היצירה "Your Type" באתר מיוזיק בריינז Carly Rae Jepsen – “Your Type”, Stereogum, ‏2015-08-14
עונת 1944/1945 בליגת ארץ ישראל בכדורגל

עונת 1944/1945 בליגת ארץ ישראל בכדורגל (כונתה גם ליגה א') הייתה העונה העשירית של הליגה הבכירה בכדורגל בארץ ישראל במהלך תקופת המנדט. באותה עונה הוחלט כי הליגה תחולק לשני מחוזות - צפון ודרום, ונקבע כי משחק בין 2 האלופות המחוזיות יכריע את גורל אליפות ארץ ישראל. העונה החלה ב-2 באוקטובר 1944 והסתיימה בנובמבר 1945. על ניצחון במשחק הוענקו שתי נקודות ונקודה בודדת הוענקה על תיקו. במידה והיה שוויון בנקודות, נקבע הדרוג בטבלה על פי ממוצע השערים. בליגה במחוז צפון שיחקו 8 קבוצות (7 למעשה בשל פרישתה של הפועל הרצליה מהליגה). בליגה מחוז דרום שיחקו 7 קבוצות. בתום העונה זכתה הפועל תל אביב באליפות מחוז הצפון ובית"ר תל אביב באליפות מחוז הדרום. משחק הגמר בוטל ולא הוכרזה אלופה לליגה בעונה זו. סיבת ביטול משחק הגמר שנוייה במחלוקת, כאשר אנשי בית"ר טוענים כי בשל חוזקה של קבוצתם פחד מרכז הפועל אשר שלט בגופי ההתאחדות לקיים משחק זה ולהפסיד לבית"ר תל אביב. בעונה זו לא היו ירידות ליגה. משה ליטבק ממכבי רחובות היה מלך השערים של מחוז דרום בעונה זו עם 12 שערים, והרצל פריצנר ממכבי תל אביב היה מלך השערים של מחוז צפון עם 10 שערים. העונה הרשמית בכדורגל נפתחה, סיקור המשחק בין בית"ר תל אביב למכבי רחובות והודעה על פתיחת הליגה, המשקיף, תאריך: 03.10.1944 ראו לוניה והמנורה, עמוד 23
טין ניק סטנדאפ שואו

טין ניק סטנדאפ שואו היא תוכנית טלוויזיה יומית בטלוויזיה בישראל, ששודרה בערוץ טין ניק החל מ-14 בדצמבר 2017 עד שנת 2018. בתוכנית משתתפים כוכבי רשת, ומנחים כוכבי נוער וילדים. התוכנית "טין ניק סטנדאפ שואו" היא תוכנית סטנד-אפ לילדים, בעלת פאנל של סטנדאפיסטים, העושים כל מיני מערכונים לילדים ונוער. בכל תוכנית מגיע מפורסם אחר אשר מנחה את התוכנית ועושה סטנדאפ בפעם הראשונה בחייו ובנוסף עושה קטע מצולם קצר. מתן לקס יוסי גבני אור ליפל מור חן אפרת אברמוב עומר בורשטיין גיורא זינגר מיטל אבני אלמוג שור טין ניק סטנדאפ שואו, במיזם "אישים" לתיעוד היצירה הישראלית ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
עונת 1946/1947 בליגת ארץ ישראל בכדורגל

עונת 1946/1947 בליגת ארץ ישראל בכדורגל (כונתה גם ליגה א') הייתה העונה ה-11 והאחרונה של הליגה הבכירה בכדורגל בארץ ישראל במהלך תקופת המנדט. העונה חזרה לאחר הפסקת הליגה בעונה שעברה. הליגה הייתה הליגה הבכירה שהתקיימה בארץ ישראל בשנים אלו, ומתחתיה שיחקו בליגה ב'. העונה החלה ב-12 באוקטובר 1946 והסתיימה ב-27 בספטמבר 1947. על ניצחון במשחק הוענקו שתי נקודות ונקודה בודדת הוענקה על תיקו. במידה והיה שוויון בנקודות, נקבע הדרוג בטבלה על פי ממוצע השערים. בליגה התחילו 15 קבוצות (ולאחר הורדתה של הכח תל אביב לליגה השנייה, 14 קבוצות) ממספר מחוזות שונים, וזו הייתה תחרות הליגה הגדולה והארוכה ביותר ששוחקה עד לשנה זו. בנוסף, הליגה בעונה שלאחר מכן, 1947/1948, הופסקה בעקבות קרבות מלחמת העצמאות, ולכן זו הייתה העונה האחרונה בארץ ישראל תחת שלטון המנדט, וטרום מדינת ישראל שהגיעה לסיומה החוקי. הליגה הומשכה על ידי הליגה הישראלית בכדורגל שהוקמה לאחר הקמת מדינת ישראל. בתום העונה סיימה מכבי תל אביב במקום הראשון וזכתה באליפות. בעונה זו הפועל רחובות והפועל הרצליה ירדו לליגה ב' לעונה הבאה. כמו כן הכח תל אביב הורדה לליגה ב' של העונה הזאת לאחר שלא הופיעה למשחקיה 3 פעמים. יוסף מרימוביץ' ממכבי תל אביב היה מלך השערים בעונה זו עם 30 שערים. הכח תל אביב לא הופיעה 3 משחקים, לכן הוצאה ממשחקי ליגה א' והורדה לשחק בליגה ב' באותה העונה פתיחת משחקי ליגה א' בכדורגל, הודעה על פתיחת משחקי הליגה בכדורגל לעונה זו, המשקיף, תאריך: 01.10.1946 סיומה של ליגה א' בכדורגל, הודעה על סיום משחקי הליגה בכדורגל לעונה והכרזה על מכבי תל אביב כאלופה, דבר, תאריך: 03.10.1947
אימפריה (מתחם עסקים)

מתחם עסקים "אימפריה" (ברוסית: «Деловой комплекс «Империя) הוא גורד שחקים בן 60 קומות שנמצא ב"מוסקבה סיטי", מרכז העסקים הבינלאומי של מוסקבה. בנייתו החלה בשנת 2006 והסתיימה ב-2011. המתחם מאגד בתוכו חלל למשרדים, מסחר, בית מלון ומגורים במה שמכונה "עיר ורטיקלית" הודות לרב שימושיות שלו. מאז 2012, גורד השחקים מנוהל על ידי חברת הפיתוח Solvers Estate (רו'). בתחילת 2015, היא מיתגה מחדש את המגדל, ושינתה את שמו מ-Imperia Tower למתחם עסקים "אימפריה". בקומה 1 יש מגרש חניה וגלריית הקניות "Empire Blackyard", המחברת את קריית ערי הבירה השכנה עם ליבת מוסקבה סיטי, שם, בין היתר, תחנות המטרו "ויסטבוצ'נאיה" ו "דלובוי צנטר ". בקומה ה-56 ממוקם מוזיאון מוסקבה סיטי (רו'). המוזיאון הראשון והיחיד של גורדי שחקים ובנייה לגובה במוסקבה. המוזיאון נסגר במאי 2022. בקומה ה-56 ממוקם בר קוקטיילים HIGH BAR עם מטבח אירופאי ואסייתי. בקומות 58 ו-59 ממוקם Atmosfera Private Fitness, מועדון כושר עם ספא. מדיה וקבצים בנושא אימפריה בוויקישיתוף אתר האינטרנט הרשמי של אימפריה אתר האינטרנט הרשמי של בר קוקטיילים HIGH BAR https://www.dp.ru/a/2024/03/10/nesravnennie-moskvasiti ערך זה הוא קצרמר בנושא גורדי שחקים ובנושא מוסקבה. אתם מוזמנים לתרום לוויקיפדיה ולהרחיב אותו.
ניקולאי לבדב

ניקולאי איגורייביץ' לבדב (ברוסית: ‏Николай Игоревич Лебедев; נולד ב-16 בנובמבר 1966) הוא תסריטאי, מפיק ובמאי רוסי. אביו, איגור ניקולאייביץ' לבדב, היה קצין במשמר הגבול הסובייטי ולאחר מכן עבד כמהנדס במפעל אלקטרוני בעיר קישינב. ניקולאי נקרא על שם סבו. אמו, ילנה אלכסיי בנה, הייתה כלכלנית ומוצאה ממשפחת קוזאקים, מדרום רוסיה. כבר מילדותו ניקולאי נמשך לתחום הקולנוע, דבר שהוריו טיפחו אצלו ותמכו בו. הוא למד עיתונות באוניברסיטת מוסקבה וסיים לימודיו שם ב-1991 ובשנת 1993 השלים את לימודי התסריטאות מ-VGIK. במקביל ללימודיו עבד כעיתונאי בטלוויזיה המולדבית וכתב מספר תוכניות ילדים לטלוויזיה. בשנים 1995–1996 היה לבמאי ותסריט הגרסה הרוסית של "רחוב סומסום", ששודרה בערוצים NTV וב-ORT. משנת 1997 החל לביים סרטי קולנוע בכוחות עצמו ועם השנים ביים סרטים מוצלחים לרבות, "הכוכב", "כלב זאב" (שהיה לסרט הפנטזיה הראשון מסוגו ברוסיה), "אגדה מספר 17" (שזכה להצלחה רבה בקולנוע הרוסי) וסרט האסונות "הטיסה". בשנת 2020 תכנן להתחיל בצילומי הסרט "האמן ומרגריטה", אך בעקבות התפרצות נגיף הקורונה ברוסיה, נאלץ לעצור את ההפקה. הוא הוחלף על ידי במאי אחר ובסופו של דבר התמקד בהפקת הסרט נירנברג אודות משפטי נירנברג. הוא נשוי לאירינה לבדבה, כלכלנית. יש לו בת אחת: סבטלנה. מדיה וקבצים בנושא ניקולאי לבדב בוויקישיתוף אתר האינטרנט הרשמי של ניקולאי לבדב ניקולאי לבדב, ברשת החברתית פייסבוק ניקולאי לבדב, ברשת החברתית אינסטגרם ניקולאי לבדב, במסד הנתונים הקולנועיים IMDb (באנגלית) ניקולאי לבדב, באתר AllMovie (באנגלית) ניקולאי לבדב, במסד הנתונים הקולנועיים KinoPoisk (ברוסית) Николай Лебедев из-за пандемии приостановил работу над «Мастером и Маргаритой»
שימוש חורג (תכנון ובנייה)

במסגרת הסדרתם של תכנון ובנייה בישראל, שימוש חורג הוא שימוש שחורג מהשימוש בקרקע או בבניין והשימוש בו הוא לא למטרה שהוגדרה לו בתוכנית בניין עיר. מי שרשאי לאשר את השימוש החורג היא הוועדה מקומית לתכנון ובנייה. לדוגמה אזור המוגדר בתוכנית בניין עיר כאזור חקלאי ובעל הקרקע מעוניין להקים שם אזור מסחר. שימוש חורג מתוכנית בניין עיר יכול להתקיים בשני מצבים: קיימת תוכנית בניין עיר ובעל הנכס מבקש להתיר את שימושו של מבנה שלפי תוכנית בניין עיר לא יכול להתקיים באותו אזור. באזור שבו תוכנית בניין עיר שונתה והמבנה שהיה חוקי הפך להיות בלתי חוקי. הוועדה מקומית לתכנון ובנייה רשאית להמליץ על תקופה שבה עדיין מותר להמשיך ולהשתמש בבניינים או בקרקעות. מבנה שהוא השימוש החורג תואם את הוראות תוכנית בניין עיר לדוגמה דירת מגורים באזור שמוגדר למגורים ובעל הדירה מעוניין לשנות את יעודה של הדירה למשרד. היתר לשימוש חורג מתוכנית ניתן לתקופה מוגבלת מראש היתר לשימוש חורג מהיתר אינו חייב להיות מוגבל בזמן חוק התכנון והבנייה, סעיפים נבחרים בלבד תקנות התכנון והבניה- Architecture.org.il שימוש חורג, הקלות וסטיה מתוכנית, באתר מינהל התכנון, 23 במרץ  2023 שימוש חורג לאירוח ובריכה ללא היתר: 30 אלף שקל קנס, באתר דין - עורכי דין ומידע משפטי בישראל, 5 בדצמבר 2015 העליון: ביהמ"ש כמעט שלא יתערב בהחלטות על שימוש חורג, באתר News1 מחלקה ראשונה, 4 בינואר 2022